Patrick Chakaipa muZezuru akaberekerwa kwaChirundazi kuMhondoro chinova chinhambwe zana pamakilomita kuchamhembe kweHarare. Hupenyu hwake ari mudiki hunofanira kunge hwakange hune kurarama kunoita mwanakomana weChiZezuru hunosanganisira kufudza mombe, mbudzi kana makwayi uye kushanda muminda. Wakadzidza pachikoro chinonzi St. Michael's Mission kuMhondoro, chinova chikoro cheVakatorike. Chakaipa aizivikanwa nehunhu hwakanaka munguva yake yekuenda kuchikoro uye kushingairira munguva yekuoma kwezvinhu. Chakaipa aigona nhabvu uye ainyanyozivikanwa nezita rekutanga rekuti Fani. Chakaipa ndiye akaita mukuru wekutanga wesvondo yekatorike wechitema muRhodesia/Zimbabwe. Mumakore ake ekudzidzira ufundisi aida zvakanyanya kunyora uye akapedza nganonyorwa dzakawanda dzakanyorwa nemutauro wake weChiZezuru. Dzimwe dzenganonyorwa dzaakanyora dzinosanganisira uvaranomwe hwepasichigare nengano dzetsiga nemagariro evatema (Rudo Ibofu, Garandichauya, Karikoga Gumi Remiseve, Pfumo Reropa, Dzasukwa Mwana Asinahembe). Chakaipa akaita basa guru mukuchengettedzwa kwechitendero chechiKatorike muvanhu vekuMhondoro akatendeutsa vechidiki vakawanda kuti vaita vapirisita. Ndiye akatungamirira chiitiko chekugadzwa kwemutungamiriri wekutanga mutema weZimbabwe anonzi Robert Gabriel Mugabe. Ndiye akatungamirira muchato wemutungamiri wenyika wemudzimai wake wechipiri Grace Mugabe.